Na temelju članka 35. točke 2. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13., 137/15 ,123/17,98/19, 144/20.) te na temelju članka 39. Statuta Grada Dubrovnika („Službeni glasnik Grada Dubrovnika“, br. 2/21) Gradsko vijeće Grada Dubrovnika, na\_\_\_\_\_\_\_\_ sjednici održanoj dana \_\_\_\_\_\_\_\_donijelo je

**O D L U K U**

**o cijeni toplog obroka za učenike osnovnih škola Grada Dubrovnika**

Članak 1.

Ovom Odlukom utvrđuje se cijena toplog obroka za učenike osnovnih škola Grada Dubrovnika.

Članak 2.

Cijena toplog obroka za učenike osnovnih škola Grada Dubrovnika utvrđuje se u iznosu od 4,5 eura.

Članak 3.

Cijena toplog obroka iz članka 2. ove Odluke umanjit će se za iznos sufinanciranja Ministarstva znanosti, obrazovanja i mladih, sukladno Odluci o kriterijima i načinu financiranja, odnosno sufinanciranja troškova prehrane za učenike osnovnih škola, koju Vlada Republike Hrvatske donosi za svaku školsku godinu, ukoliko učenik ne koristi hladni obrok.

Članak 4.

Danom stupanja na snagu ove Odluke prestaje važiti Odluka o cijeni toplog obroka za učenike osnovnih škola na području Grada Dubrovnika („Službeni glasnik Grada Dubrovnika br. 16/20“).

Članak 5.

Ova Odluka stupa na snagu osmog dana od dana objave u „Službenom glasniku Grada Dubrovnika“.

**Predsjednik Gradskog vijeća**

**mr.sc. Marko Potrebica**

KLASA:

URBROJ:2117-1-

Dubrovnik,